บาทเปิด 34.60 บาทต่อดอลล่าร์
เงินบาทเปิดตลาด 34.60 บาทต่อดอลล่าร์  จับตาความขัดแย้งสหรัฐ-ซีเรีย,ใกล้หยุดยาว กรอบ 34.55-34.65บาทต่อดอลล่าร์
11 เม.ย. 2560

เงินบาทเปิดตลาด 34.60 บาทต่อดอลล่าร์  จับตาความขัดแย้งสหรัฐ-ซีเรีย,ใกล้หยุดยาว กรอบ 34.55-34.65บาทต่อดอลล่าร์นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 34.60 บาท/ดอลลาร์ แข็งค่าเล็กน้อยจากปิดตลาดเย็นวานนี้ที่ระดับ 34.61 บาท/ดอลลาร์"ตอนนี้ตลาดรอดูเรื่องความขัดแย้งระหว่างสหรัฐฯ กับซีเรีย เพราะช่วงที่"โดนัลด์ ทรัมป์"หาเสียงบอกว่าจะจัดการ ปัญหาภายในประเทศสหรัฐอเมริกาเป็นหลัก แต่ไปๆ มาๆ พอมามีเรื่องซีเรีย คนก็เลยมองว่าปัญหาภายในยังไม่เรียบร้อยจะไปยุ่งเรื่องนอกประเทศทำไม รวมทั้งกรณีของเกาหลีเหนือว่าจะเป็นยังไงต่อไป นักลงทุนน่าจะระมัดระวังและจับตา อีกทั้งใกล้ถึงเทศกาลสงกรานต์ของบ้านเราและเทศกาลอีสเตอร์แล้วด้วยนักลงทุนอาจจะชะลอการลงทุน" นักบริหารเงิน กล่าวนักบริหารเงิน คาดว่า วันนี้เงินบาทน่าจะอ่อนค่าต่อได้เนื่องจากเมื่อวานนี้ต่างชาติขายดอลลาร์ออกมาราวพันล้าน และไม่แน่ใจว่าในช่วงที่บ้านเราหยุดยาวจะเกิดเหตุอะไรในตลาดโลก โดยคาดว่าจะเคลื่อนไหวอยู่ในกรอบ 34.55-34.65 บาท/ดอลลาร์